Vejledning til observationsguide

Formål med observationsguiden
Observationsguiden er teamets arbejdsredskab til at undersøge kvaliteten i læringsmiljøet. Den anvendes som en del af den pædagogisk-didaktiske handleplan og understøtter teamets aktionslæringsproces. Fokus er ikke på at observere børnene, men at undersøge, hvordan læringsmiljøet understøtter eller begrænser børnenes muligheder for at deltage fagligt og socialt i fællesskabet.

Udvælgelse af observationstemaer
Det er ikke meningen, at hele observationsguiden skal udfyldes. I udvælger de temaer og spørgsmål, der kan gøre jer klogere på netop den problemstilling, I undersøger i den pædagogisk didaktiske handleplan.
Eksempelvis kan et team vælge at undersøge: 
· variation og differentiering i undervisningen 
· tydelige rammer og klasseledelse 
· relationer og deltagelsesmuligheder 
· teamsamarbejdet omkring en bestemt undervisningssituation. 
Observationerne danner grundlag for teamets analyse, valg af mål og afprøvning af nye pædagogiske og didaktiske greb. 

Sådan bruger I observationsguiden
1. Tag udgangspunkt i jeres pædagogisk-didaktiske handleplan. 
2. Vælg ét eller få undertemaer, som kan gøre jer klogere på den problemstilling, I undersøger. 
3. Udvælg de spørgsmål i observationsguiden, der er relevante for problemstillingen. 
4. Observer læringsmiljøet. Enten i egen undervisning ved at have en særlig opmærksomhed på et tema eller i hinandens undervisning, hvis I i dele af undervisningen har mulighed for at være to voksne.  
5. Brug observationerne som grundlag for analyse og valg af indsatser.



Observationsguidens opbygning
Observationsguiden er bygget op omkring tre overordnede temaer: Undervisningskvalitet, Læringsmiljø og Professionelle læringsfællesskaber.

	Temaer i observationsguiden

	Indhold



	Undervisningskvalitet

Undertema: 
· Variation- og differentiering
· Dialog i undervisningen

	Undervisningskvalitet handler om at organisering og indholdet af undervisningen skal være differentieret, varieret og tilpasset børnenes behov og forudsætninger samt inddragelse af børnenes perspektiv. 


	Læringsmiljø

Underteam: 
· Tydelige rammer og relationel klasseledelse
· Trivsel og socialt miljø
· Forventninger til børnenes mestring
· Relationsarbejde
· Fysiske rammer og bevægelse

	I et læringsmiljø af høj kvalitet føler alle børn sig trygge, anerkendte og som en værdifuld del af fællesskabet. Læringsmiljøet fremmer både faglig udvikling og sociale relationer, så alle børn får mulighed for at trives og lære i fællesskab med andre.  

For at skabe høj kvalitet i læringsmiljøet skal der arbejdes med: 

· Relationel klasseledelse, rammer og rutiner der er tydelige for børnene.
· Et socialt miljø, hvor der arbejdes med sociale relationer, fællesskab og forebyggelse af mobning
· Forventninger til egen mestring med fokus på børnenes mindset og motivation
· Betydningen af læreres og pædagogers forventninger 
· Relationsarbejde der understøtter stærke børnefællesskaber
· Fysiske rammer og bevægelse der understøtter børnenes deltagelse, motivation og engagement i læringsfællesskabet.


	Professionelle læringsfællesskaber

Undertema: 
· Teamsamarbejde om læringsmiljø og undervisningskvalitet

	PLF handler om hvilken betydning teamsamarbejdet har for at lykkes med, at alle børn deltager, udvikler sig og oplever at være med i læringsfællesskabet. 

Professionelle læringsfællesskaber er både en organiseringsform og en arbejdsform, der gennem et udviklende og forpligtende teamsamarbejde styrker børnenes læring og trivsel.  

For at skabe kvalitet i teamsamarbejdet skal teamet være afstemte omkring, hvad de samarbejder om (indikatorer for kvalitet) og hvordan de samarbejder (PLF)
  
Der skal arbejdes med teamsamarbejde om læringsmiljø og undervisningskvalitet både i forberedelsen, gennemførslen og i evaluering af undervisningen. 




Forklaring på de tre kolonner i observationsguiden 
	Kolonne 1: 
Høj kvalitet 
	kolonne 2: 
Vurder på skalaen 0-3 
	Kolonne 3: Observationsnoter

	Kolonne 1 er en række spørgsmål som indikerer, hvordan høj kvalitet ser ud i praksis og hvad der derfor er særligt vigtigt at observere på.
 
Alle spørgsmål er bygget op omkring tre perspektiver:

Læringsfællesskabet
Hvilke deltagelsesmuligheder skaber læringsmiljøet?

Lærerens og pædagogens praksis
Hvilke handlinger understøtter deltagelse?

Børnenes deltagelse
Hvad fortæller børnene os om kvaliteten af læringsmiljøet?

	Her vurderer I kvaliteten af praksis på en skala fra 0 til 3 i henhold til scoringsskalaen nedenfor. 

Scoringsskala

	3
	Meget god

	2
	God

	1
	Mindre god

	0
	Svag




	Her skriver I noter til jeres observationer.  

